Document ID: 32005D0033

KOMISJONI OTSUS,
14. jaanuar 2005,
millega muudetakse otsust 2001/556/EÜ seoses India ettevõtete lisamisega nende kolmandate riikide ettevõtete ajutistesse loeteludesse, millest liikmesriikidel on lubatud importida inimtoiduks ettenähtud želatiini
(teatavaks tehtud numbri K(2004) 4543 all)
(EMPs kohaldatav tekst)
(2005/33/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ vaheperioodiks nende kolmandate riikide ajutiste loetelude koostamise tingimuste kohta, millest liikmesriikidel lubatakse importida teatavaid loomseid saadusi, kalastussaadusi või elusaid kahepoolmelisi karploomi, (1) eriti selle artikli 2 lõiget 4,
ning arvestades järgmist:
(1)
Komisjoni 11. juuli 2001. aasta otsusega 2001/556/EÜ, millega koostatakse nende kolmandates riikides asuvate ettevõtete ajutised loetelud, millest liikmesriigid lubavad importida inimtoiduks ettenähtud želatiini, (2) on sätestatud nende kolmandates riikides asuvate ettevõtete ajutised loetelud, millest liikmesriikidel on lubatud importida inimtoiduks ettenähtud želatiini.
(2)
India on esitanud loetelu ettevõtetest, mis toodavad inimtoiduks ettenähtud želatiini, mille puhul pädevad asutused tõendavad, et need ettevõtted vastavad ühenduse eeskirjadele.
(3)
Seepärast tuleks need ettevõtted lisada otsuses 2001/556/EÜ sätestatud loeteludesse.
(4)
Kuna kõnealustes ettevõtetes ei ole veel teostatud kohapealset kontrolli, ei tohiks neist imporditavate toodete füüsilisi kontrolle vähendada vastavalt nõukogu 18. detsembri 1997. aasta direktiivile 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted. (3)
(5)
Seepärast tuleks otsust 2001/556/EÜ vastavalt muuta.
(6)
Käesolevas otsuses sätestatud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2001/556/EÜ lisa muudetakse vastavalt käesoleva otsuse lisale.
Artikkel 2
Käesolev otsus jõustub alates 23. jaanuarist 2005.
Artikkel 3
Käesolev otsus on adresseeritud liikmesriikidele.
Brüssel, 14. jaanuar 2005

Labels: 0
3
17
18